                  16.8.2019

                  RO

                  Jurnalul Oficial al Uniunii Europene

                  L 214/3

         DECIZIA (UE) 2019/1348 A BĂNCII CENTRALE EUROPENE
         din 18 iulie 2019
         privind procedura de recunoaștere a statelor membre din afara zonei euro ca state membre raportoare în temeiul Regulamentului (UE) 2016/867 privind colectarea datelor cu caracter granular cu privire la credite și la riscul de credit (BCE/2019/20)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 127 alineatele (2) și (5),
         având în vedere Statutul Sistemului European al Băncilor Centrale și al Băncii Centrale Europene, în special articolul 5 și articolul 34.1 a doua liniuță,
         având în vedere Regulamentul (UE) 2016/867 al Băncii Centrale Europene din 18 mai 2016 privind colectarea datelor cu caracter granular cu privire la credite și la riscul de credit (BCE/2016/13) (1), în special articolul 1 punctul 1,
         având în vedere contribuția Consiliului general al Băncii Centrale Europene,
         întrucât:

                     (1)

                     Regulamentul (UE) 2016/867 (BCE/2016/13) stabilește cadrul general pentru colectarea datelor cu caracter granular cu privire la credite și la riscul de credit (denumite în continuare „date cu privire la credite”). În acest regulament se menționează că statele membre a căror monedă nu este euro (denumite în continuare „state membre din afara zonei euro”) pot decide să devină stat membru raportor prin includerea dispozițiilor regulamentului în legislația lor națională sau printr-o altă modalitate de impunere a cerințelor de raportare relevante, în conformitate cu legislația lor națională. Acesta poate fi cazul, în special, al statelor membre care participă la Mecanismul unic de supraveghere (MUS) prin intermediul cooperării strânse în conformitate cu articolul 7 din Regulamentul (UE) nr. 1024/2013 al Consiliului (2).

                     (2)

                     Articolul 5 din Statutul Sistemului European al Băncilor Centrale și al Băncii Centrale Europene, coroborat cu articolul 4 alineatul (3) din Tratatul privind Uniunea Europeană, implică obligația de elaborare și aplicare la nivel național a tuturor măsurilor pe care statele membre din afara zonei euro le consideră adecvate pentru a colecta informațiile statistice necesare îndeplinirii cerințelor de raportare statistică ale Băncii Centrale Europene (BCE) și pentru a efectua în timp util pregătirile din domeniul statistic pentru ca aceste state să devină state membre a căror monedă este euro (denumite în continuare „state membre din zona euro”).

                     (3)

                     Astfel cum se recunoaște în considerentul 7 al Regulamentului (UE) 2016/867 (BCE/2016/13), baza comună de date analitice cu caracter granular cu privire la credite (denumită în continuare „AnaCredit”) folosită în comun de băncile centrale din Eurosistem ar trebui să poată fi accesată, pe bază voluntară, de statele membre din afara zonei euro, în special de cele care participă la MUS, pentru a lărgi acoperirea geografică a acesteia, precum și sfera datelor pe care le conține, și pentru a mări gradul de armonizare în cadrul Uniunii. Mai multe bănci centrale naționale (BCN) ale statelor membre din afara zonei euro (denumite în continuare „BCN din afara zonei euro”) cooperează deja cu BCE și cu BCN ale statelor membre din zona euro (denumite în continuare „BCN din zona euro”) pe baza Recomandării BCE/2014/7 (3), aplicând măsuri pregătitoare pentru colectarea datelor cu caracter granular cu privire la credite în conformitate cu Decizia BCE/2014/6 (4).

                     (4)

                     Statele membre din afara zonei euro care decid să devină stat membru raportor în temeiul Regulamentului (UE) 2016/867 (BCE/2016/13) ar trebui să notifice BCE intenția lor în acest sens. BCE ar trebui să verifice dacă au inclus dispozițiile acestui regulament în legislația lor națională sau dacă au impus cerințe de raportare relevante în conformitate cu legislația lor națională, fără a aduce atingere ordinii constituționale a statului membru în cauză.

                     (5)

                     Astfel cum se menționează în considerentul 4 al Orientării (UE) 2017/2335 a Băncii Centrale Europene (BCE/2017/38) (5), pentru a asigura îndeplinirea obligațiilor echivalente cu privire la transmiterea datelor către BCE într-un mod armonizat, inclusiv a cerințelor de înregistrare a contrapărților în Registrul de date privind instituțiile și companiile afiliate (Register of Institutions and Affiliates Database – RIAD) în conformitate cu Orientarea (UE) 2018/876 a Băncii Centrale Europene (BCE/2018/16) (6), statele membre din afara zonei euro pot, de asemenea, să includă dispozițiile acestei orientări în legislația lor națională sau pot să recurgă la o altă modalitate de implementare a măsurilor în conformitate cu legislația lor națională. Astfel, în conformitate cu considerentul 9 al Orientării (UE) 2018/876 (BCE/2018/16), statele membre din afara zonei euro pot să contribuie la raportarea și validarea datelor în RIAD și, pe bază de reciprocitate, să facă schimb de date privind entitățile naționale ale acestora și să aibă acces la setul de date din zona euro pe baza Recomandării BCE/2018/36 (7).

                     (6)

                     Prin urmare, este necesar să se specifice procedurile care trebuie urmate de BCE cu privire la: (a) manifestarea interesului statelor membre din afara zonei euro de a deveni state membre raportoare în temeiul Regulamentului (UE) 2016/867 (BCE/2016/13); (b) evaluarea de către BCE a acestor manifestări ale interesului; și (c) recunoașterea de către BCE a unui stat membru din afara zonei euro ca stat membru raportor. Este, de asemenea, necesar să se prevadă proceduri referitoare la potențiala suspendare sau încetare a unei astfel de recunoașteri a unui stat membru din afara zonei euro ca stat membru raportor.

                     (7)

                     Condițiile privind accesarea și utilizarea datelor cu privire la credite colectate de BCE, BCN din zona euro și statele membre raportoare din afara zonei euro de către BCN din afara zonei euro, precum și privind accesarea și utilizarea de către BCE, BCN din zona euro și BCN ale statelor membre raportoare din afara zonei euro a datelor colectate de statele membre raportoare din afara zonei euro pe baza legislației lor naționale, trebuie stabilite într-un acord separat cu forță juridică obligatorie. Aceste condiții ar trebui stabilite ținând seama de dispozițiile aplicabile ale Regulamentului (CE) nr. 2533/98 al Consiliului (8).

                     (8)

                     Decizia de a recunoaște un stat membru din afara zonei euro ca stat membru raportor va depinde, prin urmare, de existența unui acord cu forță juridică obligatorie care să reglementeze interacțiunea dintre BCN din afara zonei euro, BCE și BCN din zona euro în ceea ce privește schimbul de date cu privire la credite și alte aspecte relevante, inclusiv protecția confidențialității informațiilor și restricțiile privind utilizarea sau transmiterea datelor cu privire la credite, ca de exemplu în contextul oricăror circuite de răspuns stabilite în conformitate cu articolul 11 din Regulamentul (UE) 2016/867 (BCE/2016/13),

               ADOPTĂ PREZENTA DECIZIE:

            Articolul 1
            Domeniu de aplicare și obiective
            Prezenta decizie stabilește procedurile care trebuie urmate de BCE pentru a recunoaște statele membre din afara zonei euro ca state membre raportoare în temeiul Regulamentului (UE) 2016/867 (BCE/2016/13).

            Articolul 2
            Definiții
            Termenii utilizați în prezenta decizie au sensul stabilit în Regulamentul (UE) 2016/867 (BCE/2016/13), cu excepția cazului în care se prevede altfel.
            În sensul prezentei decizii, „agent raportor” înseamnă fie o persoană juridică, fie o sucursală străină care este rezidentă în statul membru relevant din afara zonei euro și care face obiectul unor cerințe de raportare identice celor prevăzute în Regulamentul (UE) 2016/867 (BCE/2016/13) sau unor cerințe relevante în raport cu acestea.

            Articolul 3
            Criterii de calificare ca stat membru raportor

               (1)   BCE poate recunoaște un stat membru din afara zonei euro ca stat membru raportor în temeiul Regulamentului (UE) 2016/867 (BCE/2016/13) numai dacă are convingerea că statul membru din afara zonei euro a inclus dispozițiile Regulamentului (UE) 2016/867 (BCE/2016/13) și ale Orientării (UE) 2017/2335 (BCE/2017/38) în legislația sa națională sau a impus printr-o altă modalitate cerințele de raportare relevante, în conformitate cu legislația sa națională.

               (2)   În înțelesul alineatului (1), BCE ia în considerare dacă BCN a statului membru din afara zonei euro, în cooperare cu alte autorități naționale relevante, după caz, în conformitate cu legislația națională aplicabilă, i-au fost conferite cel puțin următoarele atribuții:

                           (a)

                           să identifice și să revizuiască unitățile de observare statistică efective cu obligații de raportare, conform definiției de la articolul 3 alineatul (1) din Regulamentul (UE) 2016/867 (BCE/2016/13);

                           (b)

                           să colecteze date cu privire la credite de la unitățile de observare statistică efective cu obligații de raportare, conform definiției de la articolul 3 alineatul (1) din Regulamentul (UE) 2016/867 (BCE/2016/13), fără a aduce atingere dispozițiilor articolului 8 alineatele (4) și (5) din acest regulament sau a dispozițiilor echivalente din legislația sa națională;

                           (c)

                           să identifice contrapărțile în modalitatea descrisă la articolul 9 din Regulamentul (UE) 2016/867 (BCE/2016/13);

                           (d)

                           să impună agenților raportori identificați la litera (a) cerințe de raportare statistică identice celor prevăzute la articolele 4-8 și 13-15 din Regulamentul (UE) 2016/867 (BCE/2016/13) sau cerințe de raportare statistică echivalente acestora;

                           (e)

                           să acorde derogări agenților raportori mici, astfel cum se prevede la articolul 16 din Regulamentul (UE) 2016/867 (BCE/2016/13);

                           (f)

                           să verifice și să efectueze colectarea obligatorie a informațiilor atunci când un agent raportor nu îndeplinește standardele minime de transmitere, de acuratețe, de conformitate cu conceptele și de revizuire în conformitate cu articolul 17 din Regulamentul (UE) 2016/867 (BCE/2016/13); și

                           (g)

                           să impună sancțiuni agenților raportori, astfel cum se prevede la articolul 18 din Regulamentul (UE) 2016/867 (BCE/2016/13).

                     Pentru a evita orice incertitudine, nu este necesară includerea în legislația națională a cerințelor legate de etapele implementării și prima raportare prevăzute la articolul 2 din Regulamentul (UE) 2016/867 (BCE/2016/13).

               (3)   În sensul alineatului (1), BCE examinează, de asemenea, dacă, fără a aduce atingere alineatului (2), legislația națională cuprinde dispoziții care includ articolele 7 și 8 din Regulamentul (CE) nr. 2533/98.

            Articolul 4
            Manifestarea interesului

               (1)   Un stat membru din afara zonei euro care dorește să devină stat membru raportor în conformitate cu Regulamentul (UE) 2016/867 (BCE/2016/13) poate transmite BCE manifestarea oficială a interesului de a deveni stat membru raportor (denumit în continuare „stat membru interesat”), utilizând modelul din anexa I.

               (2)   Pentru ca BCE să examineze manifestarea interesului menționată la alineatul (1), aceasta trebuie să fie însoțită de documentația de punere în aplicare în vederea efectuării verificării menționate la articolul 5 alineatul (3), inclusiv următoarele, dar fără a se limita la acestea:

                           (a)

                           un tabel de corespondență completat, utilizând modelul din apendicele la anexa I;

                           (b)

                           o copie a legislației naționale relevante, împreună cu traducerea în limba engleză a acesteia;

                           (c)

                           un aviz juridic emis de un terț extern independent sau de serviciile juridice ale autorității naționale relevante, satisfăcător pentru BCE, care să confirme că:

                                       (i)

                                       legislația națională va fi obligatorie și va produce efecte juridice în statul membru interesat; și

                                       (ii)

                                       BCN a statului membru interesat este obligată să respecte orientările, solicitările și măsurile specifice ale BCE emise în legătură cu Regulamentul (UE) 2016/867 (BCE/2016/13), în termenul stabilit de BCE, în cazurile în care este stabilit un termen.

               (3)   Astfel de manifestări ale interesului trebuie primite de BCE cel puțin cu nouă luni înainte de data primei raportări a datelor cu privire la credite, după cum se prevede la articolul 6, astfel cum este indicat de către statul membru interesat în cuprinsul manifestării interesului acestuia, și trebuie să specifice datele de raportare de referință și perioadele de referință care sunt acoperite de la prima raportare.

            Articolul 5
            Procedura de verificare

               (1)   BCE confirmă în scris în termen de 20 de zile statului membru interesat primirea unei manifestări a interesului acestuia.

               (2)   În plus față de informațiile sau documentele menționate la articolul 4 alineatul (2), BCE poate solicita și alte informații sau documente pe care le consideră necesare pentru evaluarea manifestării interesului statului membru interesat. BCE confirmă imediat în scris statului membru interesat primirea unor astfel de informații sau documente suplimentare.

               (3)   BCE verifică dacă statul membru interesat a inclus dispozițiile Regulamentului (UE) 2016/867 (BCE/2016/13) și ale Orientării (UE) 2017/2335 (BCE/2017/38) în legislația sa națională sau a impus printr-o altă modalitate cerințele de raportare relevante în conformitate cu legislația sa națională.

               (4)   În scopul verificării menționate la alineatul (3), BCE mandatează Comitetul de statistică (STC) al Sistemului European al Băncilor Centrale să coordoneze procesul și să mandateze Comitetul juridic (LEGCO) să pregătească un raport de verificare. Raportul de verificare evaluează:

                           (a)

                           măsura în care dispozițiile Regulamentului (UE) 2016/867 (BCE/2016/13) menționate la articolul 3 alineatul (2) au fost transpuse în legislația națională și,

                           (b)

                           în cazul în care dispozițiile menționate la litera (a) nu au fost puse în aplicare, motivul pentru care nu au fost puse în aplicare.

               (5)   În cazul în care, pe baza documentației complete depuse de statul membru interesat, BCE are certitudinea că criteriile stabilite la articolul 3 au fost respectate, aceasta decide să recunoască că statul membru interesat se califică drept stat membru raportor în temeiul Regulamentului (UE) 2016/867 (BCE/2016/13). În decizie se specifică data de la care se aplică recunoașterea, datele de raportare de referință și perioadele de referință care sunt acoperite de la prima raportare, precum și data relevantă pentru prima raportare, care nu este anterioară datei indicate de statul membru interesat în manifestarea interesului acestuia.

               (6)   Decizia menționată la alineatul (5) este condiționată de încheierea unui acord de către BCN a statului membru interesat în forma prevăzută în anexa II, care să reglementeze interacțiunea acesteia cu BCE, BCN din zona euro și BCN ale statelor membre din afara zonei euro care au fost recunoscute ca state membre raportoare în ceea ce privește schimbul de date cu privire la credite și alte aspecte relevante.
               Ținând cont de dispozițiile Regulamentului (CE) nr. 2533/98, acest acord stabilește condițiile privind: (a) accesarea și utilizarea datelor cu privire la credite colectate de BCE, BCN din zona euro și statele membre raportoare din afara zonei euro de către BCN din afara zonei euro; și (b) accesarea și utilizarea de către BCE, BCN din zona euro și BCN ale statelor membre raportoare din afara zonei euro a datelor colectate de statele membre raportoare din afara zonei euro pe baza legislației lor naționale.
               Niciun astfel de acord încheiat de BCN a unui stat membru interesat nu poate fi modificat într-o manieră care nu corespunde formei prevăzute în anexa II.

               (7)   BCE decide că statul membru interesat nu se califică drept stat membru raportor în temeiul Regulamentului (UE) 2016/867 (BCE/2016/13) în oricare dintre următoarele cazuri:

                           (a)

                           în cazul în care, pe baza documentației complete prezentate de statul membru interesat, BCE concluzionează că acesta nu îndeplinește criteriile de calificare ca stat membru raportor în conformitate cu articolul 3;

                           (b)

                           în cazul în care BCE nu primește informațiile necesare pentru a realiza evaluarea în termen de un an de la primirea unei manifestări a interesului statului membru interesat;

                           (c)

                           în cazul în care nu se încheie acordul menționat la alineatul (6).

               (8)   În termen de maximum șase luni de la data confirmării primirii de către BCE a documentației în conformitate cu alineatul (1) sau, după caz, alineatul (2), BCE comunică statului membru interesat decizia sa potrivit alineatelor (5) și (7). O astfel de notificare include motivele care au stat la baza deciziei. Cu toate acestea, BCE și statul membru interesat pot conveni prelungirea perioadei în care BCE comunică statului membru interesat decizia sa.

               (9)   BCE ia în considerare solicitarea de revizuire a deciziei menționate la alineatul (7) formulată de statul membru interesat, cu condiția ca aceasta:

                           (a)

                           să fie primită în termen de 30 de zile de la data notificării deciziei;

                           (b)

                           să includă motivele care stau la baza acesteia; și

                           (c)

                           să includă toate informațiile justificative.

                     La primirea unei solicitări de revizuire, BCE își revizuiește decizia și poate oferi statului membru interesat posibilitatea luării măsurilor necesare care să îi permită să fie recunoscut ca stat membru raportor. BCE își rezervă dreptul de a solicita prezentarea unui nou aviz juridic emis de un terț independent extern sau de serviciile juridice ale autorității naționale relevante care să confirme validitatea și aplicabilitatea acestor măsuri.

            Articolul 6
            Prima raportare a datelor cu privire la credite

               (1)   După notificarea deciziei BCE prin care se recunoaște că un stat membru interesat se califică drept stat membru raportor în temeiul Regulamentului (UE) 2016/867 (BCE/2016/13) și cu condiția intrării în vigoare a acordului menționat la articolul 5 alineatul (6), BCE solicită BCN a statului membru interesat să identifice și să revizuiască unitățile de observare statistică efective cu obligații de raportare în conformitate cu articolul 5 din Orientarea (UE) 2017/2335 (BCE/2017/38).

               (2)   În cazul în care statul membru interesat a fost recunoscut ca stat membru raportor în temeiul Regulamentului (UE) 2016/867 (BCE/2016/13) și această recunoaștere se aplică de la o dată care împiedică BCN a respectivului stat membru să identifice și să revizuiască unitățile de observare statistică efective cu obligații de raportare în primul trimestru al primului an în care începe raportarea, în anul respectiv unitățile de observare statistică efective cu obligații de raportare sunt identificate de celelalte state membre raportoare, în conformitate cu articolul 5 din Orientarea (UE) 2017/2335 (BCE/2017/38).

               (3)   Prima raportare a datelor cu privire la credite poate avea loc numai după ce BCE stabilește că BCN a statului membru interesat a dezvoltat un sistem informatic interoperabil cu infrastructura tehnică a BCE.

               (4)   Prima transmitere lunară și trimestrială începe la data indicată de BCE în decizia sa, astfel cum se menționează la articolul 5 alineatul (5).

            Articolul 7
            Suspendare sau încetare

               (1)   BCE poate decide suspendarea sau încetarea recunoașterii unui stat membru din afara zonei euro ca stat membru raportor dacă are motive să considere că statul membru relevant nu mai îndeplinește criteriile de calificare ca stat membru raportor în conformitate cu articolul 3. În cazul încetării recunoașterii unui stat membru din afara zonei euro ca stat membru raportor, acordul încheiat în conformitate cu articolul 5 alineatul (6) încetează de drept.

               (2)   În cadrul oricărei decizii adoptate în temeiul alineatului (1), BCE indică motivele care au stat la baza suspendării sau încetării, efectul deciziei, data de la care se aplică suspendarea sau încetarea și durata perioadei de suspendare. Suspendarea poate fi dispusă pentru cel mult șase luni. BCE poate prelungi perioada de suspendare în situații excepționale, dar numai o singură dată. În cazul în care cauzele suspendării nu sunt remediate în termenul stabilit, BCE dispune încetarea recunoașterii statului membru din afara zonei euro relevant ca stat membru raportor.

               (3)   BCE și BCN a unui stat membru raportor din afara zonei euro pot denunța acordul menționat la articolul 5 alineatul (6) în conformitate cu dispozițiile acestuia. Într-o astfel de situație, recunoașterea statului membru din afara zonei euro ca stat membru raportor încetează de drept și nu mai produce efecte.

            Articolul 8
            Intrarea în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

            Adoptată la Frankfurt pe Main, 18 iulie 2019.

                  Președintele BCE

               Mario DRAGHI

            (1)  JO L 144, 1.6.2016, p. 44.

            (2)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO L 287, 29.10.2013, p. 63).

            (3)  Recomandarea BCE/2014/7 din 24 februarie 2014 privind organizarea măsurilor pregătitoare pentru colectarea datelor cu caracter granular cu privire la credite de către Sistemul European al Băncilor Centrale (JO C 103, 8.4.2014, p. 1).

            (4)  Decizia BCE/2014/6 din 24 februarie 2014 privind organizarea măsurilor pregătitoare pentru colectarea datelor cu caracter granular cu privire la credite de către Sistemul European al Băncilor Centrale (JO L 104, 8.4.2014, p. 72).

            (5)  Orientarea (UE) 2017/2335 a Băncii Centrale Europene din 23 noiembrie 2017 privind procedurile pentru colectarea datelor cu caracter granular cu privire la credite și la riscul de credit (BCE/2017/38) (JO L 333, 15.12.2017, p. 66).

            (6)  Orientarea (UE) 2018/876 a Băncii Centrale Europene din 1 iunie 2018 privind Registrul de date privind instituțiile și companiile afiliate (BCE/2018/16) (JO L 154, 18.6.2018, p. 3).

            (7)  Recomandarea BCE/2018/36 din 7 decembrie 2018 privind Registrul de date privind instituțiile și companiile afiliate (JO C 21, 17.1.2019, p. 1).

            (8)  Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (JO L 318, 27.11.1998, p. 8).

            ANEXA I
            MODEL

               MANIFESTAREA INTERESULUI ÎN CONFORMITATE CU ARTICOLUL 4 DIN DECIZIA (UE) 2019/1348 (BCE/2019/20)

            De către
            [Banca centrală națională sau autoritatea națională relevantă a statului membru solicitant]

               Notificarea unei manifestări a interesului către Banca Centrală Europeană în conformitate cu articolul 4 din Decizia (UE) 2019/1348 (BCE/2019/20)

                        1.

                        [Statul membru solicitant] își exprimă prin prezenta interesul de a deveni stat membru raportor în conformitate cu Regulamentul (UE) 2016/867 al Băncii Centrale Europene (BCE/2016/13) (1).

                        2.

                        [Statul membru solicitant] confirmă prin prezenta că respectă dispozițiile Deciziei (UE) 2019/1348 a Băncii Centrale Europene (BCE/2019/20) (2). În special, [statul membru solicitant] confirmă că a inclus dispozițiile Regulamentului (UE) 2016/867 (BCE/2016/13) și ale Orientării (UE) 2017/2335 a Băncii Centrale Europene (BCE/2017/38) (3) în legislația sa națională sau că a impus cerințe de raportare relevante în conformitate cu legislația sa națională, precum și că a dezvoltat un sistem informatic interoperabil cu infrastructura tehnică a BCE.

                        3.

                        Prin prezenta, [statul membru solicitant] transmite BCE documentația care dovedește cele de mai sus, inclusiv următoarele:

                                    (a)

                                    o copie a legislației naționale de punere în aplicare, împreună cu traducerea acesteia în limba engleză;

                                    (b)

                                    un aviz juridic [emis de un terț extern independent sau de serviciile juridice ale autorității naționale relevante], satisfăcător pentru BCE, care confirmă că legislația națională va fi obligatorie și va produce efecte juridice în [statul membru solicitant] și că banca centrală națională a [statului membru solicitant] este obligată să respecte orientările, solicitările și măsurile specifice ale BCE în sensul Regulamentului (UE) 2016/867 (BCE/2016/13), în termenul stabilit de BCE, în cazurile în care este stabilit un termen; și

                                    (c)

                                    o copie a tabelului de corespondență cuprins în apendice.

                        4.

                        [Statul membru solicitant] declară prin prezenta că va fi în măsură să transmită primul set de date cu privire la credite, astfel cum este definit în Regulamentul (UE) 2016/867 (BCE/2016/13), începând cu [a se introduce data].

                  [Banca centrală națională sau autoritatea națională relevantă]
            Pentru [statul membru]
            [Semnătura]
            [Data]

               (1)  Regulamentul (UE) 2016/867 al Băncii Centrale Europene din 18 mai 2016 privind colectarea datelor cu caracter granular cu privire la credite și la riscul de credit (BCE/2016/13) (JO L 144, 1.6.2016, p. 44).

               (2)  Decizia (UE) 2019/1348 a Băncii Centrale Europene din 18 iulie 2019 privind procedura de recunoaștere a statelor membre din afara zonei euro ca state membre raportoare în temeiul Regulamentului (UE) 2016/867 privind colectarea datelor cu caracter granular cu privire la credite și la riscul de credit (BCE/2019/20) (JO L 214, 16.8.2019, p. 3).

               (3)  Orientarea (UE) 2017/2335 a Băncii Centrale Europene din 23 noiembrie 2017 privind procedurile pentru colectarea datelor cu caracter granular cu privire la credite și la riscul de credit (BCE/2017/38) (JO L 333, 15.12.2017, p. 66).

               Apendice

                  Verificarea punerii în aplicare a Regulamentului (UE) 2016/867 al Băncii Centrale Europene din 18 mai 2016 privind colectarea datelor cu caracter granular cu privire la credite și la riscul de credit (BCE/2016/13)

                  TABEL DE CORESPONDENȚĂ

                  [denumirea băncii centrale naționale sau a autorității naționale relevante]

                           Regulamentul (UE) 2016/867 (BCE/2016/13)

                           Modalitatea de punere în aplicare

                           În cazul în care nu a fost pus în aplicare, motivul nepunerii în aplicare

                           Articolul 3

                           Articolul 4

                           Articolul 5

                           Articolul 6

                           Articolul 7

                           Articolul 8

                           Articolul 9

                           Articolul 10

                           Articolul 12

                           Articolul 13

                           Articolul 14

                           Articolul 15

                           Articolul 16

                           Articolul 17

                           Articolul 18

               ANEXA II
               MODEL

                  ACORD

                  DIN [DATA LUNA ANUL]

                  ÎNCHEIAT ÎNTRE [A SE INTRODUCE DENUMIREA BCN DIN AFARA EUROSISTEMULUI] ȘI BANCA CENTRALĂ EUROPEANĂ CU PRIVIRE LA TRANSMITEREA DATELOR CU CARACTER GRANULAR CU PRIVIRE LA CREDITE ȘI LA RISCUL DE CREDIT

               [A se introduce BCE și adresa],
               (denumită în continuare „BCE”)
               și
               [a se introduce denumirea și adresa BCN din afara Eurosistemului]
               (denumită în continuare „BCN din afara Eurosistemului”)
               Părțile la prezentul acord sunt denumite în mod colectiv „părțile” și în mod individual „partea”.
               întrucât:

                           (1)

                           Regulamentul (UE) 2016/867 al Băncii Centrale Europene (BCE/2016/13) (1) stabilește cadrul general pentru colectarea datelor cu caracter granular cu privire la credite și la riscul de credit (denumite în continuare „date cu privire la credite”). Regulamentul (UE) 2016/867 (BCE/2016/13) specifică că statele membre a căror monedă nu este euro (denumite în continuare „state membre din afara zonei euro”) pot decide să devină state membre raportoare prin includerea dispozițiilor Regulamentului (UE) 2016/867 (BCE/2016/13) în legislația lor națională sau printr-o altă modalitate de impunere a cerințelor de raportare relevante, în conformitate cu legislația lor națională. Acesta poate fi cazul, în special, al statelor membre care participă la Mecanismul unic de supraveghere (MUS) prin intermediul cooperării strânse în conformitate cu articolul 7 din Regulamentul (UE) nr. 1024/2013 al Consiliului (2).

                           (2)

                           Articolul 5 din Statutul Sistemului European al Băncilor Centrale și al Băncii Centrale Europene, coroborat cu articolul 4 alineatul (3) din Tratatul privind Uniunea Europeană, implică obligația de elaborare și aplicare la nivel național a tuturor măsurilor pe care statele membre din afara zonei euro le consideră adecvate pentru a colecta informațiile statistice necesare îndeplinirii cerințelor de raportare statistică ale BCE și pentru a efectua în timp util pregătirile din domeniul statistic pentru ca aceste state să devină state membre a căror monedă este euro (denumite în continuare „state membre din zona euro”).

                           (3)

                           Articolul 8 alineatul (3) din Regulamentul (CE) nr. 2533/98 al Consiliului (3) impune membrilor Sistemului European al Băncilor Centrale (SEBC) să ia toate măsurile de reglementare, administrative, tehnice și organizatorice necesare pentru a garanta protecția fizică și logică a informațiilor statistice confidențiale, iar BCE îi impune să definească regulile comune și să pună în aplicare normele minime pentru a împiedica divulgarea ilegală și utilizarea neautorizată a informațiilor statistice confidențiale.

                           (4)

                           Orientarea BCE/1998/NP28 (4) (denumită în continuare „Orientarea în materie de confidențialitate”) stabilește regulile comune și standardele minime necesare pentru a asigura un nivel de bază de protecție a informațiilor statistice confidențiale colectate de BCE cu sprijinul BCN din Eurosistem.

                           (5)

                           Consiliul guvernatorilor a recomandat (5) băncilor centrale naționale ale statelor membre a căror monedă nu este euro (denumite în continuare „BCN din afara Eurosistemului”) să aplice dispozițiile Orientării în materie de confidențialitate în ceea ce privește informațiile statistice confidențiale primite de la BCE cu sprijinul BCN și să confirme acest lucru prin intermediul unui acord încheiat cu BCE și BCN. Drept urmare, BCN din afara Eurosistemului au confirmat prin acord că respectă Orientarea în materie de confidențialitate în ceea ce privește informațiile statistice confidențiale primite de la BCE cu sprijinul BCN.

                           (6)

                           Decizia BCE/2014/6 (6) stabilește procedura pentru dezvoltarea unui cadru pe termen lung pentru colectarea datelor cu caracter granular cu privire la credite bazat pe cerințele armonizate de raportare statistică ale BCE. Recomandarea BCE/2014/7 (7) încurajează BCN din afara Eurosistemului care se pregătesc să adere la cadrul pe termen lung să aplice dispozițiile Deciziei BCE/2014/6. Mai multe BCN din afara Eurosistemului cooperează cu BCN din Eurosistem în conformitate cu Recomandarea BCE/2014/7.

                           (7)

                           Statele membre din afara zonei euro pot intenționa să devină state membre raportoare în temeiul Regulamentului (UE) 2016/867 (BCE/2016/13). În acest scop, Decizia (UE) 2019/1348 a Băncii Centrale Europene (BCE/2019/20) (8) (denumită în continuare „Decizia”) stabilește procedurile referitoare la: (a) manifestarea interesului statelor membre din afara zonei euro de a deveni state membre raportoare în temeiul Regulamentului (UE) 2016/867 (BCE/2016/13); (b) evaluarea de către BCE a acestor manifestări ale interesului; și (c) recunoașterea de către BCE a unui stat membru din afara zonei euro ca stat membru raportor.

                           (8)

                           Prezentul acord stabilește condițiile privind accesarea și utilizarea datelor cu privire la credite colectate de BCE, BCN din Eurosistem și statele membre raportoare din afara zonei euro de către BCN din afara Eurosistemului, precum și privind accesarea și utilizarea de către BCE, BCN din Eurosistem și BCN ale statelor membre raportoare din afara zonei euro a datelor colectate de statele membre raportoare din afara zonei euro pe baza legislației lor naționale.

                           (9)

                           Prin urmare, prezentul acord ar trebui interpretat în coroborare cu Decizia,

                     CONVIN DUPĂ CUM URMEAZĂ:

                  Articolul 1
                  Accesarea și utilizarea setului de date AnaCredit

                     (1)   După semnarea prezentului acord, BCE acordă BCN din afara Eurosistemului acces la datele cu privire la credite și la datele de referință cu privire la contrapărți (denumite împreună „setul de date AnaCredit”) colectate potrivit Regulamentului (UE) 2016/867 (BCE/2016/13), în conformitate cu dispozițiile Orientării (UE) 2017/2335 a Băncii Centrale Europene (BCE/2017/38) (9) și ale prezentului acord.

                     (2)   Datele cu privire la credite colectate de BCN din afara Eurosistemului sunt accesate prin intermediul platformei IT comune și pot fi accesate de BCE, BCN din Eurosistem și BCN ale statelor membre raportoare din afara zonei euro în conformitate cu dispozițiile Regulamentului (UE) 2016/867 (BCE/2016/13) și ale prezentului acord. BCN din afara Eurosistemului confirmă prin prezentul acord că schimbul de date cu privire la credite colectate de aceasta cu BCE, BCN din Eurosistem și BCN ale statelor membre raportoare din afara zonei euro este permis de regimul național aplicabil.

                     (3)   Părțile convin că setul de date AnaCredit, inclusiv datele cu privire la credite colectate de BCN din afara Eurosistemului, se utilizează numai în măsura și în scopurile definite în Regulamentul (CE) nr. 2533/98. Datele cu privire la credite nu pot fi utilizate pentru îndeplinirea misiunilor de politică monetară ale BCN din afara Eurosistemului. Aceasta nu aduce atingere utilizării de către o BCN din afara Eurosistemului a datelor cu privire la credite pe care aceasta le-a colectat în temeiul legislației naționale pentru îndeplinirea misiunilor sale de politică monetară.

                     (4)   În plus, părțile convin ca accesul utilizatorilor individuali sau al unităților organizaționale individuale ale BCN din afara Eurosistemului la setul de date AnaCredit în alte scopuri decât cele statistice să fie permis numai cu aprobarea prealabilă a Consiliului guvernatorilor sau a Comitetului executiv delegat în acest sens de către Consiliul guvernatorilor. În acest scop, BCN din afara Eurosistemului este de acord să transmită o cerere în care să precizeze în mod clar:

                                 (a)

                                 datele solicitate;

                                 (b)

                                 motivele pentru care utilizatorii individuali sau unitățile organizaționale individuale au nevoie de acces la astfel de date pentru îndeplinirea sarcinilor lor specifice; și

                                 (c)

                                 măsurile care vor fi implementate pentru a asigura protejarea confidențialității datelor, astfel cum se menționează la articolul 2 alineatul (1).

                           Cererea ar trebui adresată Comitetului de statistică (STC) al Sistemului European al Băncilor Centrale spre evaluare preliminară și transmitere către Consiliul guvernatorilor sau, după caz, Comitetului executiv.

                     (5)   După evaluarea de către STC a cererii de acces și sub rezerva aprobării acesteia de către Consiliul guvernatorilor sau, după caz, Comitetul executiv, BCN din afara Eurosistemului implementează o procedură de autorizare înainte de a permite accesul unui utilizator individual sau al unei unități organizaționale individuale a BCN din afara Eurosistemului. Aceasta trebuie să se asigure că:

                                 (a)

                                 utilizatorii individuali și unitățile organizaționale individuale ale BCN din afara Eurosistemului trebuie să transmită, prin intermediul superiorului lor ierarhic, o cerere către BCE, care trebuie să verifice conformitatea unor astfel de cereri cu decizia; și

                                 (b)

                                 cererile de acces trebuie să fie, de asemenea, aprobate de către „proprietarul sistemului” în cauză, respectiv personalul de conducere al BCN din afara Eurosistemului a cărei unitate operează sau administrează sistemul care conține setul de date AnaCredit.

                     (6)   BCN din afara Eurosistemului se asigură că întregul proces de acordare a accesului este stabilit în conformitate cu procedura prevăzută în prezentul articol și că membrul său în cadrul STC informează STC, cel puțin anual, cu privire la accesul acordat la setul de date AnaCredit, precum și cu privire la orice nerespectare a măsurilor de protejare a confidențialității prevăzute în raportul menționat la articolul 2 alineatul (2). În plus, BCN din afara Eurosistemului este de acord să fie puse la dispoziția BCE, la solicitarea acesteia, informații detaliate cu privire la accesul acordat și orice alte aspecte legate de acces.

                     (7)   Orice transmitere ulterioară a setului de date AnaCredit trebuie să fie autorizată în mod expres în prealabil de către membrul SEBC care a colectat datele relevante, respectând totodată actele de drept al Uniunii și de drept național aplicabile.

                     (8)   BCN din afara Eurosistemului autorizează prin prezentul acord transmiterea ulterioară a datelor pe care le-a colectat altor BCN din afara Eurosistemului ale statelor membre recunoscute ca state membre raportoare, cu condiția ca accesul să fie acordat în conformitate cu prevederile prezentului acord și cu actele de drept al Uniunii și de drept național aplicabile.

                     (9)   De asemenea, părțile convin că setul de date AnaCredit nu este necesar și nu poate fi utilizat de nicio BCN din afara Eurosistemului în scopul stabilirii și menținerii unui circuit de răspuns în conformitate cu Regulamentul (UE) 2016/867 (BCE/2016/13), cu excepția cazului în care o astfel de utilizare a fost reglementată într-un cadru juridic cu forță obligatorie stabilit de BCE.

                     (10)   BCN din afara Eurosistemului se angajează ca, în cazul în care BCE modifică cadrul care reglementează AnaCredit, fie să transpună modificările în legislația sa națională, fie să inițieze retragerea din acest proiect în conformitate cu articolul 6 alineatul (4).

                  Articolul 2
                  Protejarea confidențialității

                     (1)   BCN din afara Eurosistemului se angajează să respecte dispozițiile Orientării în materie de confidențialitate în legătură cu setul de date AnaCredit primit de la BCE. În special, aceasta instituie toate măsurile de reglementare, administrative, tehnice și organizatorice necesare pentru a garanta protecția fizică și logică a informațiilor statistice confidențiale.

                     (2)   În conformitate cu articolul 7 din Orientarea în materie de confidențialitate, BCN din afara Eurosistemului informează BCE cel puțin odată pe an cu privire la orice probleme întâmpinate în ultima perioadă, acțiunile întreprinse ca răspuns la acestea și îmbunătățirile planificate cu privire la protejarea confidențialității datelor cu privire la credite. STC întocmește raportul corespunzător. BCN din afara Eurosistemului notifică BCE în cazul în care intervine o modificare a legislației sale naționale care poate afecta protejarea confidențialității de care beneficiază setul de date AnaCredit în temeiul prezentului articol.

                     (3)   BCE poate solicita BCN din afara Eurosistemului să adopte măsuri suplimentare sau să impună condiții suplimentare după ce notifică în mod corespunzător BCN din afara Eurosistemului cu privire la accesul și utilizarea de către aceasta a setului de date AnaCredit.

                  Articolul 3
                  Raportarea încălcărilor și suspendarea accesului

                     (1)   În cazul în care setul de date AnaCredit, inclusiv datele cu privire la credite colectate de BCN din afara Eurosistemului, este utilizat cu încălcarea confidențialității, protecției datelor sau a altor cerințe impuse de dreptul Uniunii, în cazul oricăreia dintre părți, și/sau de dreptul național, în cazul BCN din afara Eurosistemului, părțile iau măsuri adecvate pentru a remedia această încălcare și a preveni reapariția acesteia. Părțile respectă toate obligațiile impuse de legislația aplicabilă, inclusiv cerințele de notificare, după caz.

                     2.   BCE poate suspenda accesul BCN din afara Eurosistemului la setul de date AnaCredit și poate solicita BCN din afara Eurosistemului să șteargă orice seturi de astfel de date stocate intern, cu efect imediat, în cazul în care BCE stabilește că această măsură este necesară pentru a preveni o încălcare semnificativă a prezentului acord sau pentru a asigura respectarea oricărei dispoziții legale aplicabile părților ori în cazul suspendării recunoașterii statului membru din afara zonei euro ca stat membru raportor în conformitate cu articolul 7 din decizie. Ștergerea datelor are loc în conformitate cu cerințele aplicabile în temeiul dreptului național.

                  Articolul 4
                  Soluționarea litigiilor
                  Fără a aduce atingere drepturilor și prerogativelor Consiliului guvernatorilor, orice litigii de natură tehnică sau operațională survenite între părți în legătură cu prezentul acord care nu pot fi reglementate pe cale amiabilă sunt soluționate în conformitate cu Memorandumul de înțelegere privind procedura de soluționare a litigiilor în cadrul SEBC din 26 aprilie 2007 sau cu orice act ulterior de revizuire sau înlocuire a acestuia.

                  Articolul 5
                  Interzicerea cesionării
                  Nici prezentul acord, nici orice interes sau obligație în legătură cu acesta sau în temeiul acestuia nu pot fi transferate fără acordul prealabil scris al BCE.

                  Articolul 6
                  Data intrării în vigoare, modificarea și încetarea

                     (1)   BCE și BCN din afara Eurosistemului devin părți la prezentul acord numai prin încheierea și semnarea în mod corespunzător a acordului. Acordul intră în vigoare de la data specificată de Consiliul guvernatorilor, după comunicarea prealabilă transmisă BCN din afara Eurosistemului. Cu excepția cazului în care părțile convin altfel și fără a aduce atingere drepturilor și prerogativelor Consiliului guvernatorilor, prezentul acord rămâne în vigoare pe toată durata perioadei în care BCN din afara Eurosistemului este parte la prezentul acord.

                     (2)   Prezentul acord poate fi modificat numai în scris, într-o modalitate care să corespundă formei modelului de acord stabilit în anexa II la decizie.

                     (3)   Prezentul acord încetează de drept în cazul în care BCE decide să nu mai recunoască statul membru din afara zonei euro ca stat membru raportor în temeiul articolului 7 din decizie.

                     (4)   BCN din afara Eurosistemului și BCE pot denunța prezentul acord prin notificare prealabilă scrisă reciprocă cu cel puțin [treizeci/șaizeci] de zile înainte de data încetării. Încetarea prezentului acord nu aduce atingere drepturilor și obligațiilor oricăreia dintre părți, existente sau care au precedat data la care o astfel de încetare produce efecte. Normele stabilite la articolul 1 alineatele (3), (4) și (5) și la articolul 2 alineatele (1) și (3) privind condițiile de utilizare și transmitere a datelor cu privire la credite și protejarea confidențialității continuă să se aplice după încetarea prezentului acord în legătură cu orice date cu privire la credite, inclusiv datele cu privire la credite colectate de BCN din afara Eurosistemului, care au fost puse la dispoziție înainte de data încetării.

                  Articolul 7
                  Exemplarele acordului
                  Prezentul acord poate fi încheiat în mai multe exemplare în limba engleză, dar actul original este considerat a fi cel depus la BCE. Fiecare parte va primi o copie certificată a acestuia.
                  [Prezentul acord este încheiat și semnat de reprezentanții autorizați în mod corespunzător ai părților.]

                  [Încheiat la [Frankfurt pe Main] la [dată lună YYYY]]

                     [A se introduce paginile pentru semnături pentru BCE și pentru BCN din afara Eurosistemului]

                  (1)  Regulamentul (UE) 2016/867 al Băncii Centrale Europene din 18 mai 2016 privind colectarea datelor cu caracter granular cu privire la credite și la riscul de credit (BCE/2016/13) (JO L 144, 1.6.2016, p. 44).

                  (2)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO L 287, 29.10.2013, p. 63).

                  (3)  Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (JO L 318, 27.11.1998, p. 8).

                  (4)  Orientarea BCE/1998/NP28 din 22 decembrie 1998 privind regulile comune și standardele minime pentru protejarea confidențialității informațiilor statistice colectate de Banca Centrală Europeană cu sprijinul băncilor centrale naționale, astfel cum a fost publicată în anexa III la Decizia BCE/2000/12 a Băncii Centrale Europene privind publicarea anumitor acte și instrumente juridice ale Băncii Centrale Europene (JO L 55, 24.2.2001, p. 72).

                  (5)  Recomandarea BCE/2014/14 din 27 martie 2014 privind regulile comune și standardele minime pentru protejarea confidențialității informațiilor statistice colectate de Banca Centrală Europeană cu sprijinul băncilor centrale naționale (JO C 186, 18.6.2014, p. 1).

                  (6)  Decizia BCE/2014/6 din 24 februarie 2014 privind organizarea măsurilor pregătitoare pentru colectarea datelor cu caracter granular cu privire la credite de către Sistemul European al Băncilor Centrale (JO L 104, 8.4.2014, p. 72).

                  (7)  Recomandarea BCE/2014/7 din 24 februarie 2014 privind organizarea măsurilor pregătitoare pentru colectarea datelor cu caracter granular cu privire la credite de către Sistemul European al Băncilor Centrale (JO C 103, 8.4.2014, p. 1).

                  (8)  Decizia (UE) 2019/1348 a Băncii Centrale Europene din 18 iulie 2019 privind procedura de recunoaștere a statelor membre din afara zonei euro ca state membre raportoare în temeiul Regulamentului (UE) 2016/867 privind colectarea datelor cu caracter granular cu privire la credite și la riscul de credit (BCE/2019/20) (JO L 214, 16.8.2019, p. 3).

                  (9)  Orientarea (UE) 2017/2335 a Băncii Centrale Europene din 23 noiembrie 2017 privind procedurile pentru colectarea datelor cu caracter granular cu privire la credite și la riscul de credit (BCE/2017/38) (JO L 333, 15.12.2017, p. 66).


Decizia Comisiei din 27/08/2019 de declarare a unei concentrări compatibilă cu piaţa comună (Cazul COMP/M.9436 - Intermediate Capital Group PLC / Predica / Groupe OCEA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 27/08/2019 de declarare a unei concentrări compatibilă cu piaţa comună (Cazul COMP/M.9469 - I Squared Capital Advisors (US) LLC / Domidep) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 22/08/2019 de declarare a unei concentrări compatibilă cu piaţa comună (Cazul COMP/M.9485 - NAEV Solventus S.à r.l. / Siemens Project Ventures GmbH / Korea Midland Power Co.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2019/1405 a Consiliului din 12 septembrie 2019 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
                  13.9.2019

                  RO

                  Jurnalul Oficial al Uniunii Europene

                  L 236/17

         DECIZIA (PESC) 2019/1405 A CONSILIULUI
         din 12 septembrie 2019
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 17 martie 2014, Consiliul a adoptat Decizia 2014/145/PESC (1).

                     (2)

                     La 14 martie 2019, Consiliul a adoptat Decizia (PESC) 2019/415 (2) prin care a prelungit măsurile prevăzute în Decizia 2014/145/PESC pentru o perioadă suplimentară de șase luni.

                     (3)

                     Având în vedere continuarea subminării sau a amenințării integrității teritoriale, a suveranității și a independenței Ucrainei, Decizia 2014/145/PESC ar trebui să fie prelungită pentru o perioadă suplimentară de șase luni.

                     (4)

                     Consiliul a reexaminat desemnările individuale prevăzute în anexa la Decizia 2014/145/PESC și a decis să modifice informațiile referitoare la 21 de persoane fizice și 19 entități.

                     (5)

                     Prin urmare, Decizia 2014/145/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            La articolul 6 din Decizia 2014/145/PESC, paragraful al doilea se înlocuiește cu următorul text:

               „Prezenta decizie se aplică până la 15 martie 2020.”

            Articolul 2
            Anexa la Decizia 2014/145/PESC se modifică în conformitate cu anexa la prezenta decizie.

            Articolul 3
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 12 septembrie 2019.

                  Pentru Consiliu

                  Președintele

               T. TUPPURAINEN

            (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).

            (2)  Decizia (PESC) 2019/415 a Consiliului din 14 martie 2019 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 73, 15.3.2019, p. 110).

            ANEXĂ
            În anexa la Decizia 2014/145/PESC, rubricile referitoare la persoanele și entitățile enumerate mai jos se înlocuiesc cu următoarele rubrici:
            Persoane

                           Nume

                           Date de identificare

                           Motive

                           Data includerii pe listă

                           „27.

                           Alexander Mihailovich NOSATOV
                           (Александр Михайлович НОСАТОВ)

                           Sexul: masculin;
                           Data nașterii: 27.3.1963
                           Locul nașterii: Sevastopol (RSS Ucraineană)

                           Fost comandant-adjunct al Flotei Mării Negre, contraamiral.
                           Responsabil de comanda forțelor ruse care au ocupat teritoriul suveran al Ucrainei.
                           În prezent amiral, comandant al flotei ruse din Marea Baltică.

                           21.3.2014

                           46.

                           Denys Volodymyrovych PUSHYLIN (Денис Володимирович Пушилiн)
                           Denis Vladimirovich PUSHILIN (Денис Владимирович Пушилин)

                           Sexul: masculin;
                           Data nașterii: 9.5.1981
                           Locul nașterii: Makiivka (oblastul Donețk)

                           Unul dintre liderii «Republicii Populare Donețk». A participat la capturarea și ocuparea administrației regionale din Donețk în 2014. Până la 4 septembrie 2015, așa-numit vicepreședinte al «Consiliului Popular» al așa-numitei «Republici Populare Donețk». De la 4 septembrie 2015, «președinte» al «Consiliului Popular al Republicii Populare Donețk». Așa-numit «conducător interimar al Republicii Populare Donețk» după 7 septembrie 2018. Așa-numit «conducător al Republicii Populare Donețk» după așa-numitele alegeri din 11 noiembrie 2018.

                           29.4.2014

                           47.

                           Sergey Gennadevich TSYPLAKOV (Сергей Геннадьевич ЦЫПЛАКОВ)
                           Serhiy Hennadiyovych TSYPLAKOV (Сергiй Геннадiйович ЦИПЛАКОВ)

                           Sexul: masculin;
                           Data nașterii: 1.5.1983
                           Locul nașterii: Harțîzk, regiunea Donețk

                           Unul dintre liderii miliției populare din Donbas, organizație radicală din punct de vedere ideologic. A luat parte în mod activ la ocuparea unui număr de clădiri publice în regiunea Donețk.
                           Membru al «Consiliului Popular al Republicii Populare Donețk» și al comitetului acestuia pentru politica externă, relațiile externe, politica din domeniul informației și tehnologia informației.

                           29.4.2014

                           57.

                           Oleg TSARIOV, Oleh Anatoliyovych TSAROV
                           (Олег Анатолiйович ЦАРЬОВ),
                           Oleg Anatolevich TSARYOV
                           (Олег Анатольевич ЦАPËВ)

                           Sexul: masculin;
                           Data nașterii: 2.6.1970
                           Locul nașterii: Dnipropetrovsk

                           Fost membru al Rada, în această calitate a solicitat public crearea așa-numitei «Republici Federale Novorossia», formată din regiunile din sud-estul Ucrainei. Fost «președinte» al așa-numitului «parlament al Uniunii republicilor populare» («Parlamentul Republicii Novorossia»).
                           Rămâne activ în sprijinirea acțiunilor sau politicilor separatiste.

                           12.5.2014

                           61.

                           Igor Sergeievich SHEVCHENKO (Игорь Сергеевич ШЕВЧЕНКО)

                           Sexul: masculin;
                           Data nașterii: 9.2.1979
                           Locul nașterii: Sevastopol, Crimeea

                           Fostul procuror al Sevastopolului; în această calitate a participat activ la realizarea anexării Sevastopolului de către Rusia.
                           Procuror al Republicii Adîgheia.

                           12.5.2014

                           70.

                           Igor PLOTNITSKY
                           Igor Venediktovich PLOTNITSKII
                           (Игорь Венедиктович ПЛОТНИЦКИЙ)
                           Ihor (Igor) Venedyktovych PLOTNYTSKYY
                           (Iгор Венедиктович ПЛОТНИЦЬКИЙ)

                           Sexul: masculin;
                           Data nașterii: 24.6.1964 sau 25.6.1964 sau 26.6.1964
                           Locul nașterii: Lugansk (posibil în Chelmenți, oblastul Cernăuți)

                           Fost așa-numit «ministru al apărării» și fost așa-numit «conducător» al «Republicii Populare Lugansk»; în această calitate a fost responsabil de activitățile «guvernamentale» separatiste ale așa-numitului «Guvern al Republicii Populare Lugansk».
                           Fost trimis special al așa-numitei «Republici Populare Lugansk» pentru punerea în aplicare a acordurilor de la Minsk.

                           12.7.2014

                           97.

                           Vladimir Petrovich KONONOV (alias «Țarul»)
                           (Владимир Петровнч КОНОНОВ)
                           Volodymyr Petrovych KONONOV
                           (Володимир Петрович КОНОНОВ)

                           Sexul: masculin;
                           Data nașterii: 14.10.1974
                           Locul nașterii: Gorski, oblastul Lugansk

                           La 14 august 2014 l-a înlocuit pe Igor Strelkov/Girkin în calitatea de așa-numit «ministru al apărării» al «Republicii Populare Donețk». Se presupune că din aprilie 2014 este comandantul unei divizii a luptătorilor separatiști din Donețk și că a promis să ducă la îndeplinire misiunea strategică de a respinge agresiunea militară a Ucrainei. Prin urmare, Kononov a sprijinit acțiuni și politici care subminează integritatea teritorială, suveranitatea și independența Ucrainei.
                           Demis din funcția de așa-numit «ministru al apărării» în septembrie 2018.
                           Șef al Direcției de asistență socială pentru soldații pensionați, în cadrul calității de așa-numit «conducător al Republicii Populare Donețk»

                           12.9.2014

                           100.

                           Andrey Yurevich PINCHUK
                           (Андрей Юрьевич ПИНЧУК)
                           Andriy Yuriyovych PINCHUK
                           (Андрiй Юрiйович ПIНЧУК)

                           Sexul: masculin;
                           Posibilă dată a nașterii: 27.12.1977

                           Fost «ministru al securității de stat» al așa-numitei «Republici Populare Donețk». Asociat cu Vladimir Antyufeyev, care a fost răspunzător de activitățile «guvernamentale» separatiste ale așa-numitului «Guvern al Republicii Populare Donețk». Prin urmare, a sprijinit acțiuni și politici care subminează integritatea teritorială, suveranitatea și independența Ucrainei. Rămâne activ în sprijinirea acțiunilor sau politicilor separatiste. Conduce «uniunea voluntarilor din Donbas».

                           12.9.2014

                           101.

                           Oleg Vladimirovici BEREZA
                           (Олег Владимирович Берëза)

                           Sexul: masculin;
                           Data nașterii: 1.3.1977

                           Fost așa-numit «ministru al afacerilor interne» al «Republicii Populare Donețk». Asociat cu Vladimir Antyufeyev, care a fost răspunzător de activitățile «guvernamentale» separatiste ale așa-numitului «Guvern al Republicii Populare Donețk». Prin urmare, a sprijinit acțiuni și politici care subminează integritatea teritorială, suveranitatea și independența Ucrainei.

                           12.9.2014

                           126.

                           Dmitry Aleksandrovici SEMYONOV
                           Dmitrii Aleksandrovich SEMENOV
                           (Дмитрий Александрович СЕМЕНОВ)

                           Sexul: masculin;
                           Data nașterii: 1.6.1977
                           Locul nașterii: Federația Rusă

                           Fost «viceprim-ministru însărcinat cu finanțele» al așa-numitei «Republici Populare Lugansk».
                           Prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze Ucraina.
                           Rămâne activ în sprijinirea structurilor separatiste ale LNR.

                           29.11.2014

                           130.

                           Ihor Vladymyrovych KOSTENOK (alias Igor Vladimirovich KOSTENOK)
                           (Игорь Владимирович КОСТЕНОК)

                           Sexul: masculin;
                           Data nașterii: 15.3.1961
                           Locul nașterii: Vodyanske, raionul Dobropillia, oblastul Donețk
                           Водянское, Добропольский район Донецкой области

                           Fost așa-numit «ministru al educației» al «Republicii Populare Donețk».
                           Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze țara.
                           În prezent lucrează pentru Academia de Management și Serviciu Public din Donețk, în subordinea așa-numitului «conducător al Republicii Populare Donețk».

                           29.11.2014

                           132.

                           Vladyslav Mykolayovych DEYNEGO alias Vladislav Nikolayevich DEYNEGO
                           (Владислав Миколайович ДЕЙНЕГО)
                           (Владислав Николаевич ДЕЙНЕГО)

                           Sexul: masculin;
                           Data nașterii: 12.3.1964
                           Locul nașterii: Romny, oblastul Sumy
                           Ромны, Сумская область

                           Fost «șef adjunct» al «Consiliului Popular» al așa-numitei «Republici Populare Lugansk».
                           Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze țara.
                           În prezent este așa-numit «ministru al afacerilor externe» al așa-numitei «Republici Populare Lugansk».

                           29.11.2014

                           137.

                           Eduard Aleksandrovich BASURIN (Эдуард Александрович БАСУРИН)
                           Eduard Oleksandrovych BASURIN (Едуард Олександрович БАСУРIН)

                           Sexul: masculin;
                           Data nașterii: 27.6.1966
                           Locul nașterii: Donețk

                           Purtător de cuvânt și «șef adjunct» al «miliției populare» a așa-numitei «Republici Populare Donețk».
                           Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze țara.

                           16.2.2015

                           138.

                           Alexandr Vasilievich SHUBIN
                           (Александр Васильевич ШУБИН)

                           Sexul: masculin;
                           Data nașterii: 20.5.1972 or 30.5.1972
                           Locul nașterii: Lugansk

                           Fost așa-numit «ministru al justiției» al așa-numitei «Republici Populare Lugansk» ilegale. Fost președinte al «Comisiei electorale centrale» a așa-numitei «Republici Populare Lugansk».
                           Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze țara.
                           Demis din funcția de președinte al «Comisiei electorale centrale» a așa-numitei «Republici Populare Lugansk» în iunie 2018.
                           Continuă să sprijine și să legitimeze politicile separatiste.

                           16.2.2015

                           140.

                           Serghei Yurevici IGNATOV (alias KUZOVLEV, alias TAMBOV)
                           (Сергей Юрьевич ИГНАТОВ alias КУЗОВЛЕВ alias ТAMБOB).

                           Sexul: masculin;
                           Data nașterii: 7.1.1967
                           Locul nașterii: Miciurinsk, oblastul Tambov
                           Мичуринск, Тамбовская область

                           Fost așa-numit comandant-șef al miliției populare a «Republicii Populare Lugansk».
                           Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze țara.
                           Fost comandant al Armatei a 8-a a Forțelor Armate Ruse. Șef al statului-major și prim comandant adjunct al Districtului militar de sud al Rusiei.

                           16.2.2015

                           142.

                           Aleksandr Yurievich TIMOFEEV
                           (Александр Юрьевич ТИМОФЕЕВ)
                           Oleksandr Yuriyovych TYMOFEYEV
                           (Олександр Юрiйович ТИМОФЕЄВ)

                           Sexul: masculin;
                           Data nașterii: 15.5.1971
                           Locul nașterii: Nevinnomyssk, kraina Stavropol
                           Невинномысск, Ставропольский край

                           Fost așa-numit «ministru al finanțelor și impozitelor» al «Republicii Populare Donețk».
                           Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze țara.
                           Demis din funcția de așa-numit «ministru al finanțelor și impozitelor» în septembrie 2018. Rămâne activ în sprijinirea acțiunilor sau politicilor separatiste.

                           16.2.2015

                           145.

                           Olga Igorevna BESEDINA
                           (Ольга Игоревна БЕСЕДИНА)
                           Olha Ihorivna BESEDINA
                           (Ольга Iгорiвна БЕСЕДIНА)

                           Sexul: feminin;
                           Data nașterii: 10.12.1976
                           Locul nașterii: Lugansk

                           Fostă așa-numită «ministru al dezvoltării economice și al comerțului» al așa-numitei «Republici Populare Lugansk».
                           Prin urmare, prin asumarea acestei calități și prin acțiunile întreprinse în temeiul acesteia, a sprijinit activ acțiuni și politici care subminează integritatea teritorială, suveranitatea și independența Ucrainei și care au continuat să destabilizeze Ucraina.
                           Fostă șefă a departamentului de comerț exterior din cadrul biroului șefului «administrației Luganskului».

                           16.2.2015

                           160.

                           Sergey Anatolevich TOPOR-GILKA
                           (Сергей Анатольевич ТОПОР-ГИЛКА)

                           Sexul: masculin;
                           Director general al OAO «VO TPE» până la intrarea sa în insolvență, director general al OOO «VO TPE».
                           Data nașterii: 17.2.1970

                           În capacitatea sa de director general al OAO «VO TPE», a condus negocierile cu Siemens Gas Turbine Technologies OOO privind achiziționarea și livrarea turbinelor de gaz pentru o centrală electrică din Taman, regiunea Krasnodar, Federația Rusă. Ulterior, în calitatea sa de director general al OOO «VO TPE», a fost responsabil de transferarea turbinelor de gaz în Crimeea și de realizarea proiectului de construcții pentru termocentralele Balaklava și Tavriceskaia, unde au fost instalate turbinele. Aceasta contribuie la crearea unei surse independente de alimentare cu energie pentru Crimeea și Sevastopol, ca modalitate de sprijinire a separării acestora de Ucraina și subminează integritatea teritorială, suveranitatea și independența Ucrainei.

                           4.8.2017

                           164.

                           Aleksandr Yurevich PETUKHOV/
                           Aleksandr Yurievich PETUKHOV
                           (Александр Юрьевич ПЕТУХОВ)
                           Oleksandr Yuriyovych PIETUKHOV
                           (Олександр Юрiйович ПЄТУХОВ)

                           Sexul: masculin;
                           Data nașterii: 17.7.1970

                           Fost președinte al Comisiei electorale din Sevastopol. În această calitate, a participat la organizarea alegerilor pentru președinția Rusiei din 18 martie 2018 în teritoriile ilegal anexate Crimeea și Sevastopol, sprijinind și punând în aplicare astfel în mod activ politici care subminează integritatea teritorială, suveranitatea și independența Ucrainei.
                           Inspector-șef federal al regiunii Moscova.

                           14.5.2018

                           167.

                           Olga Valerievna POZDNYAKOVA/Olga Valeryevna POZDNYAKOVA
                           (Ольга Валерьевна ПОЗДНЯКОВА)
                           Olga Valeriyivna POZDNYAKOVA
                           (Ольга Валеріївна ПОЗДНЯКОВА)

                           Sexul: feminin;
                           Data nașterii: 30.3.1982
                           Locul nașterii: Șahti, oblastul Rostov, URSS

                           Fostă «președintă» a «Comisiei electorale centrale» a așa-numitei «Republici Populare Donețk». În această calitate a participat la organizarea așa-numitelor «alegeri» din 11 noiembrie 2018 în așa-numita «Republică Populară Donețk», sprijinind și punând în aplicare astfel în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.
                           Șefă a Direcției de politică internă din cadrul administrației așa-numitului «conducător al Republicii Populare Donețk».

                           10.12.2018

                           173.

                           Vladimir Yurievich VYSOTSKIY
                           (Владимир Юрьевич ВЫСОЦКИЙ)
                           Volodymyr Yuriyovych VYSOTSKYI
                           (Володимир Юрійович ВИСОЦЬКИЙ)

                           Sexul: masculin;
                           Data nașterii: 7.4.1985
                           Locul nașterii: Republica Autonomă Crimeea

                           Fost «secretar» al «Comisiei electorale centrale» a așa-numitei «Republici Populare Donețk». În această calitate a participat la organizarea așa-numitelor «alegeri» din 11 noiembrie 2018 în așa-numita «Republică Populară Donețk», sprijinind și punând în aplicare astfel în mod activ politici care subminează integritatea teritorială, suveranitatea și independența Ucrainei și continuă să destabilizeze Ucraina.
                           Șef interimar al «Comisiei electorale centrale» a așa-numitei «Republici Populare Donețk».

                           10.12.2018”

            Entități

                           Nume

                           Date de identificare

                           Motive

                           Data includerii pe listă

                           „6.

                           Uniunea Internațională a Asociațiilor Publice «Marea Armată a Donului»
                           Международный Союз Общественных Объединений «Всевеликое Войско Донское»

                           Informații oficiale:
                           http://xn--80aaaajfjszd7a3b0e.xn--p1ai/
                           http://xn----7sbabalgku2ad1b5b2e.xn--p1ai/
                           Număr de telefon:
                           +7-8-908-178-65-57
                           Mijloace de comunicare sociale: Garda Națională Cazacă http://vk.com/kazak_nac_guard
                           Adresă: 346465 Rusia, Regiunea Rostov, October District, St Zaplavskaya, Str Shosseynaya 1
                           A doua adresă: Voroshilovskiy Prospekt 12/85-87/13, Rostov-pe-Don
                           Înregistrare anulată în 2017.

                           «Marea Armată a Donului» a înființat «Garda Națională Cazacă», răspunzătoare pentru lupta împotriva forțelor guvernamentale ucrainene din estul Ucrainei, subminând astfel integritatea teritorială, suveranitatea și independența Ucrainei și amenințând stabilitatea sau securitatea Ucrainei.
                           Asociată cu dl Nikolai Kozițîn, care este comandantul forțelor cazace și se face răspunzător pentru ordinele date separatiștilor din estul Ucrainei în lupta împotriva forțelor guvernamentale ucrainene.

                           25.7.2014

                           9.

                           Așa-numita
                           «Armată de sud-est»
                           «Армии Юго-Востока»

                           Mijloace de comunicare sociale:
                           https://vk.com/sigma_orel

                           Grupare armată separatistă ilegală, considerată a fi una dintre cele mai importante din estul Ucrainei.
                           Răspunzătoare pentru ocuparea clădirii Serviciului de Securitate în regiunea Lugansk.
                           Asociată cu dl Valeriy BOLOTOV, care a fost înscris pe listă drept unul dintre liderii grupării.
                           Asociată cu dl Vasyl NIKITIN, responsabil de activitățile «guvernamentale» separatiste ale așa-numitului «guvern al Republicii Populare Lugansk».

                           25.7.2014

                           10.

                           Așa-numita
                           «miliție populară din Donbas» –
                           «Нарoдное oпoлчéние Дoнбáсса»

                           Mijloace de comunicare sociale:
                           http://vk.com/polkdonbassa
                           + 38-099-445-63-78;
                           + 38-063-688-60-01;
                           + 38-067-145-14-99;
                           + 38-094-912-96-60;
                           + 38-062-213-26-60
                           E-mail: voenkom.dnr@mail.ru
                           vknovoros@yandex.ru
                           mobilisation@novorossia.co
                           polkdonbassa@mail.ru
                           Voluntariat telefonic în Rusia:
                           + 7 499 709-89-06
                           sau e-mail novoross24@mail.ru
                           Adresă: Donețk Prospect Zasyadko.13

                           Grupare armată separatistă ilegală răspunzătoare de lupta împotriva forțelor guvernamentale ucrainene în estul Ucrainei, amenințând astfel stabilitatea sau securitatea Ucrainei. Printre altele, la începutul lunii aprilie 2014, gruparea militantă a preluat controlul asupra mai multor clădiri guvernamentale din estul Ucrainei, subminând astfel integritatea teritorială, suveranitatea și independența Ucrainei. Este asociată cu dl Pavel Gubarev, care se face răspunzător de ocuparea clădirii guvernului regional din Donețk împreună cu forțele pro-ruse și de a se fi autoproclamat «guvernatorul poporului».

                           25.7.2014

                           13.

                           Întreprinderea unitară de stat a orașului Sevastopol, «Portul maritim Sevastopol»
                           ГУП ГС «Севастопольский морской порт»
                           (cunoscută anterior drept întreprinderea de stat «Portul maritim comercial Sevastopol»
                           Государственное предприятие «Севастопольский морской торговьй порт»
                           Gosudarstvenoye predpriyatiye «Sevastopolski morskoy torgovy port»)

                           Piața Nahimov 5, Sevastopol 299011
                           (пл. Нахимова, 5, г. Севастополь, 299011)
                           Cod: 1149204004707

                           Dreptul de proprietate asupra entității a fost transferat cu încălcarea dreptului ucrainean. La 17 martie 2014, «Parlamentul Crimeei» a adoptat rezoluția nr. 1757-6/14 «privind naționalizarea unor societăți aparținând ministerelor ucrainene al infrastructurii sau al agriculturii», declarând preluarea activelor aparținând întreprinderii de stat «Portul maritim comercial Sevastopol», în numele «Republicii Crimeea». Astfel, întreprinderea este confiscată efectiv de către «autoritățile» Crimeei. În termeni de volum al schimburilor comerciale, este cel mai mare port maritim comercial din Crimeea. Reînregistrată la 6.6.2014 ca întreprindere unitară de stat a orașului Sevastopol cu numele «Portul maritim Sevastopol» (Государственное унитарное предприятие города Севастополя «Севастопольский морской порт»). Fondator: Guvernul Sevastopolului (Правительство Севастополя).

                           25.7.2014

                           15.

                           Întreprinderea unitară de stat a «Republicii Crimeea»«Universal-Avia»
                           Государственное унитарное предприятие Республики Крым «Универсал-Авиа»
                           (cunoscută anterior drept întreprinderea de stat «Universal-Avia»
                           Государственное предприятие «Универсал-Авиа»
                           Gosudarstvenoye predpriyatiye «Universal-Avia») Str.

                           Aeroflotskaya 5, Simferopol, 295021
                           ул. Аэрофлотская, дом 5, 295021, г. Симферополь
                           Tel. 24-80-89, 8 (978) 719-55-30
                           unavia_omts@mail.ru

                           Dreptul de proprietate asupra entității a fost transferat cu încălcarea dreptului ucrainean. La 24.3.2014, «Prezidiul Parlamentului Crimeei» a adoptat decizia «privind întreprinderea de stat „Gosudarstvenoye predpriyatiye Universal-Avia”» («О Государственном предприятии „Универсал-Авиа”») nr. 1794-6/14, declarând preluarea activelor aparținând întreprinderii de stat «Universal-Avia», în numele «Republicii Crimeea». Astfel, întreprinderea este confiscată efectiv de către «autoritățile» Crimeei. Reînregistrată la 15.1.2015 ca întreprindere unitară de stat a «Republicii Crimeea» cu numele «Universal-Avia» (Государственное унитарное предприятие Республики Крым «Универсал-Авиа»). Fondator: Ministerul Transporturilor din «Republica Crimeea» (Министерство транспорта Республики Крым).

                           25.7.2014

                           16.

                           Întreprinderea bugetară a statului federal «Sanatorium Nizhnyaya Oreanda» a administrației președintelui Federației Ruse
                           (cunoscută anterior drept stațiunea «Nizhnyaya Oreanda»
                           «Санаторий Нижняя Ореанда»)

                           Stațiunea «Nizhnyaya Oreanda», 298658, Ialta, Oreanda
                           (298658, г.Ялта, пгт. Ореанда, Санаторий «Нижняя Ореанда»)
                           marketing@oreanda-resort.ru
                           + 7 (3654) 31-25-48

                           Dreptul de proprietate asupra entității a fost transferat cu încălcarea dreptului ucrainean. La 21 martie 2014, «Prezidiul Parlamentului Crimeei» a adoptat decizia «privind aspectele legate de înființarea Asociației de sanatorii și stațiuni» nr. 1767-6/14, declarând preluarea activelor aparținând stațiunii «Nizhnyaya Oreanda», în numele «Republicii Crimeea». Astfel, întreprinderea este confiscată efectiv de către «autoritățile» Crimeei. Reînregistrată la 9 octombrie 2014 ca întreprindere bugetară a statului federal, cu numele «Sanatorium Nizhnyaya Oreanda» a administrației președintelui Federației Ruse (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ «САНАТОРИЙ НИЖНЯЯ ОРЕАНДА» УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ). Fondator: administrația președintelui Federației Ruse (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                           25.7.2014

                           18.

                           Întreprinderea unitară de stat a «Republicii Crimeea»«Uniunea de producție-agrară „Massandra”»
                           Государственное унитарное предприятие Республики Крым «Производственно-аграрное объединение „Массандра”»
                           Gosudarstvennoye unitarnoe predpriyatiye Respubliki Krym Proizvodstvenno agrarnoye obyedinenye Massandra
                           (cunoscută anterior drept întreprinderea bugetară a statului federal «Uniunea de producție-agrară „Massandra”» a administrației președintelui Federației Ruse)
                           «Производственно-аграрное объединение „Массандра” Управления делами Президента Российской Федерации»
                           Concernul de stat «Asociația națională de producători „Massandra”»
                           Национальное производственно-аграрное объединение «Массандра»
                           Nacionalnoye proizvodstvenno agrarnoye obyedinenye Massandra)

                           298650, Crimeea, Yalta, Massandra, str. Vinodel Egorov 9

                                       298650, Крым, г.Ялта,

                                       пгт. Массандра,

                                       ул. Винодела Егорова, д. 9

                                 Site: http://massandra.su

                           Dreptul de proprietate asupra entității a fost transferat cu încălcarea dreptului ucrainean. La 9 aprilie 2014, «Prezidiul Parlamentului Crimeei» a adoptat decizia nr. 1991-6/14 «privind modificările la Rezoluția nr. 1836-6/14 a Consiliului de Stat al „Republicii Crimeea”» din 26 martie 2014«privind naționalizarea întreprinderilor, a instituțiilor și a organizațiilor de tip complex agro-industrial, situate pe teritoriul „Republicii Crimeea”», declarând preluarea activelor aparținând concernului de stat «Asociația Națională a Producătorilor „Massandra”» în numele «Republicii Crimeea». Astfel, întreprinderea este confiscată efectiv de către «autoritățile» Crimeei. Reînregistrată la 1.8.2014 ca întreprindere bugetară a statului federal, cu numele «Proizvodstvenno agrarnoye obyedinenye „Massandra”» a administrației președintelui Federației Ruse (Федеральное государственное унитарное предприятие «Производственно-аграрное объединение „Массандра” Управления делами Президента Российской Федерации»).
                           Fondator: administrația președintelui Federației Ruse (Управлениe делами Президента Российской Федерации).
                           Reînregistrată la 1.4.2019 ca întreprinderea unitară de stat a «Republicii Crimeea»«Production-Agrarian Union „Massandra”»

                           25.7.2014

                           24.

                           Republica Donețk
                           (Organizație publică)
                           Донецкая республика

                           Informații oficiale:
                           http://oddr.info/
                           orgotdel@oddr.info
                           Adresă: Donetsk, Universitetskaya 19
                           г. Донецк, ул. Университетская, дом 19

                           «Organizație» cu caracter public care a prezentat candidați în așa-numitele «alegeri» din așa-numita «Republică Populară Donețk», la 2 noiembrie 2014 și la 11 noiembrie 2018. Respectivele «alegeri» încalcă legislația Ucrainei și sunt, prin urmare, ilegale.
                           Prin urmare, prin participarea formală la «alegerile» ilegale, a sprijinit în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina. Înființată de Andriy PURGIN, a fost condusă de Alexander ZAKHARCHENKO. În 2018 a prezentat un candidat, Denis PUSHYLIN, la funcția de «conducător» al așa-numitei «Republici Populare Donețk».

                           29.11.2014

                           27.

                           Uniunea Poporului (Narodny Soyuz)
                           Народный союз

                           Înregistrare anulată în 2018.

                           «Organizație» cu caracter public care a prezentat candidați în așa-numitele «alegeri» din așa-numita «Republică Populară Lugansk», la 2 noiembrie 2014. Aceste alegeri încalcă legislația Ucrainei și sunt, prin urmare, ilegale.
                           Prin urmare, prin participarea formală la «alegerile» ilegale, a sprijinit în mod activ acțiuni și politici care subminează integritatea teritorială, suveranitatea și independența Ucrainei și continuă să destabilizeze Ucraina.

                           29.11.2014

                           29.

                           Garda Națională Cazacă
                           Казачья Национальная Гвардия

                           http://казакнацгвард.рф/
                           https://vk.com/kazak_nac_guard

                           Grupare armată separatistă care a sprijinit în mod activ acțiuni care subminează integritatea teritorială, suveranitatea și independența Ucrainei și care continuă să destabilizeze Ucraina.
                           Condusă de Nikolay KOZIȚÎN și, prin urmare, asociată cu persoana înscrisă pe listă Nikolay KOZIȚÎN.
                           Presupusă a face parte din așa-numitul «Al doilea corp de armată» al «Republicii Populare Lugansk».

                           16.2.2015

                           30.

                           Batalionul Sparta
                           Батальон «Спарта»

                           Grupare armată separatistă care a sprijinit în mod activ acțiuni care subminează integritatea teritorială, suveranitatea și independența Ucrainei și care continuă să destabilizeze Ucraina.
                           Face parte din așa-numitul «Întâiul corp de armată» al «Republicii Populare Donețk». Este cunoscută și ca «unitatea militară 08806» sau batalionul «Gvardeysky». În noiembrie 2017, numele unității a fost schimbat în onoarea comandantului militar separatist asasinat Arsen Pavlov (alias Motorola).

                           16.2.2015

                           34.

                           Batalionul Oplot
                           Батальон «Оплот»

                           Mijloace de comunicare sociale:
                           http://vk.com/oplot_info

                           Grupare armată separatistă care a sprijinit în mod activ acțiuni care subminează integritatea teritorială, suveranitatea și independența Ucrainei și care continuă să destabilizeze Ucraina.
                           Este cunoscută și ca «brigada a 5-a de artilerie motorizată separată», denumită, din octombrie 2018, după Alexander Zakharchenko. Presupusă a face parte din așa-numitul «Întâiul corp de armată» al «Republicii Populare Doneț».

                           16.2.2015

                           35.

                           Batalionul Kalmius
                           Батальон «Кальмиус»

                           Grupare armată separatistă care a sprijinit în mod activ acțiuni care subminează integritatea teritorială, suveranitatea și independența Ucrainei și care continuă să destabilizeze Ucraina.
                           Este cunoscută și ca «brigada separată de artilerie» și face parte din așa-numitul «Întâiul corp de armată» al «Republicii Populare Donețk».

                           16.2.2015

                           37.

                           Mișcarea «Novorossia» a lui Igor STRELKOV
                           Движение «Новороссия» Игоря СТРЕЛКОВА

                           http://novorossia.pro/
                           info@clubnb.ru

                           Mișcarea «Novorossia» («Noua Rusie») a fost înființată în noiembrie 2014 în Rusia și este condusă de ofițerul rus Igor Strelkov/Girkin [identificat drept membru al personalului Direcției principale de informații a Statului-Major al forțelor armate ale Federației Ruse (GRU)].
                           Potrivit obiectivelor declarate ale mișcării, aceasta urmărește să ofere «Novorossia» o asistență completă și eficace, inclusiv prin sprijinirea milițiilor care luptă în estul Ucrainei, sprijinind astfel politici care subminează integritatea teritorială, suveranitatea și independența Ucrainei.
                           Este asociată cu o persoană înscrisă pe listă pentru subminarea integrității teritoriale a Ucrainei.

                           16.2.2015

                           38.

                           OAO «VO Technopromexport» (OAO «VO TPE»)
                           Alias: Open Joint Stock Company «Foreign Economic Association»«Technopromexport»
                           Открытое акционерное общество Внешнеэкономическое объединение Технопромэкспорт

                           Adresă: 119019, Moscow, Novyi Arbat str., 15, building 2
                           Data de înregistrare: 27.7.1992
                           Numărul de înscriere în registrele statului: 1067746244026
                           Numărul de înregistrare fiscală: 7705713236
                           Procedură de faliment în curs.

                           Parte contractantă în relația cu Siemens Gas Turbine Technologies OOO, OAO «VO TPE» a achiziționat turbine de gaz declarate a fi destinate unei centrale electrice din Taman, regiunea Krasnodar, Federația Rusă, și, în calitate de contractant, a fost responsabilă cu transferul turbinelor de gaz către OOO «VO TPE» care le-a transferat, la rândul său, pentru a fi instalate în Crimeea. Aceasta contribuie la crearea unei surse independente de alimentare cu energie pentru Crimeea și Sevastopol, ca modalitate de sprijinire a separării acestora de Ucraina și subminează integritatea teritorială, suveranitatea și independența Ucrainei.

                           4.8.2017

                           39.

                           OOO «VO Technopromexport» (OOO «VO TPE»)
                           Alias: Limited Liability Company «Foreign Economic Association»«Technopromexport»
                           Общество с ограниченной ответственностью «Внешнеэкономическое объединение Технопромэкспорт»

                           Adresă: 119019, Moscow, Novyi Arbat str., 15, building 2
                           Data de înregistrare: 8.5.2014
                           Numărul de înscriere în registrele statului: 1147746527279
                           Numărul de înregistrare fiscală: 7704863782e

                           Proprietar al turbinelor de gaz furnizate inițial de Siemens Gas Turbine Technologies OOO către OAO «VO TPE». OOO «VO TPE» a transferat turbinele de gaz, pentru a fi instalate în Crimeea. Aceasta contribuie la crearea unei surse independente de alimentare cu energie pentru Crimeea și Sevastopol, ca modalitate de sprijinire a separării acestora de Ucraina, și subminează integritatea teritorială, suveranitatea și independența Ucrainei.
                           Responsabilă de realizarea proiectului de construcții pentru termocentralele Balaklava și Tavriceskaia, unde au fost instalate turbinele.

                           4.8.2017

                           41.

                           «Întreprinderea unitară de stat a Republicii Crimeea „Porturile maritime ale Crimeei”»
                           («Государственное унитарное предприятие Республики Крым „Крымские морские порты”»), inclusiv sucursalele:

                                       —

                                       Portul comercial Feodosia,

                                       —

                                       Compania de feriboturi Kerch,

                                       —

                                       Portul comercial Kerch.

                                       Str. Kirov 28

                                       Kerch 298312

                                       Crimeea

                                 (298312, Крым, гор. Керчь, ул. Кирова, дом 28)
                           info@crimeaport.ru

                           «Parlamentul Crimeei» a adoptat rezoluția nr. 1757-6/14 din 17 martie 2014«privind naționalizarea unor societăți aparținând ministerelor ucrainene al infrastructurii sau al agriculturii» și rezoluția nr. 1865-6/14 din 26 martie 2014«privind întreprinderea de stat „Porturile maritime ale Crimeei”» («О Государственном предприятии „Крымские морские порты”»), declarând preluarea activelor aparținând mai multor întreprinderi de stat care au fuzionat în «Întreprinderea unitară de stat a Republicii Crimeea „Porturile maritime ale Crimeei”», în numele «Republicii Crimeea». Aceste întreprinderi au fost efectiv confiscate de «autoritățile» din Crimeea, iar întreprinderea «Porturile maritime ale Crimeei» a beneficiat de pe urma transferului ilegal de proprietate.

                           16.9.2017

                           43.

                           PJSC Mostotrest
                           ПАО Мостотрест

                           Adresă:

                                       6 Barklaya street,

                                       Bld. 5 Moscow,

                                       121087, Rusia

                                 mostro@mostro.ru

                           PJSC Mostotrest a participat în mod activ, prin intermediul contractului său cu statul pentru întreținerea podului, la construirea podului Kerch, care leagă Rusia de peninsula Crimeea, anexată în mod ilegal. În plus, societatea este deținută de o persoană (Arkady Rotenberg) care este deja inclusă pe listă pentru acțiunile sale care subminează suveranitatea Ucrainei (poziția 92 în prezenta anexă). Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018

                           45.

                           Stroygazmontazh Corporation (Grupul SGM)
                           ООО Стройгазмонтаж
                           (груп СГМ)

                           Adresă:

                                       Prospect Vernadskogo 53,

                                       Moscow,

                                       119415, Rusia

                                 Site: www.ooosgm.com
                           info@ooosgm.ru

                           Stroygazmontazh Corporation (Grupul SGM) a participat în mod activ la construirea podului Kerch prin intermediul contractului său public pentru construirea podului în cauză, care leagă Rusia de peninsula Crimeea, anexată în mod ilegal.
                           În plus, societatea este deținută de o persoană (Arkady Rotenberg) care este deja inclusă pe listă pentru acțiunile sale care subminează suveranitatea Ucrainei (poziția 92 în prezenta anexă). Prin urmare, societatea sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.

                           31.7.2018”